Diari Oficial de la Generalitat Valenciana


Sumari del DOGV 9078, del 07-05-2021 (2021/4649)

RESOLUCIÓ de 29 d'abril de 2021, del director general de Formació Professional i Ensenyaments de Règim Especial, per la qual se sotmet al tràmit d'informació pública el projecte de decret del Consell pel qual s'estableix el currículum dels ensenyaments artístics professionals corresponents al títol de Tècnic o Tècnica Superior d'Arts Plàstiques i Disseny en Escultura Aplicada a l'Espectacle, pertanyent a la família professional artística d'Escultura, en l'àmbit de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9078

Data del DOGV
:   07-05-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/4649


Data del document
:   29-04-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * cooperació administrativa

RESOLUCIÓ de 29 d'abril de 2021, del director general de Formació Professional i Ensenyaments de Règim Especial, per la qual se sotmet al tràmit d'informació pública el projecte de decret del Consell pel qual s'estableix el currículum dels ensenyaments artístics professionals corresponents al títol de Tècnic o Tècnica Superior d'Arts Plàstiques i Disseny en Escultura Aplicada a l'Espectacle, pertanyent a la família professional artística d'Escultura, en l'àmbit de la Comunitat Valenciana. [2021/4649]  
Per la Resolució de 23 d'abril de 2021, del conseller d'Educació, Cultura i Esport, s'inicia el procediment d'elaboració del Projecte de decret del Consell pel qual s'estableix el currículum dels ensenyaments artístics professionals corresponents al títol de Tècnic o Tècnica Superior d'Arts Plàstiques i Disseny en Escultura Aplicada a l'Espectacle, pertanyent a la família professional artística d'Escultura, en l'àmbit de la Comunitat Valenciana.  
Conforme al que s'estableix en l'article 43.1.c de la Llei 5/1983, de 30 de desembre, del Consell, i l'article 133 de la Llei 39/2015, d'1 d'octubre, del procediment administratiu comú de les administracions públiques, i en virtut de les funcions atribuïdes per l'article 9 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, resolc:  
  
Sotmetre al tràmit d'informació pública el projecte de decret del Consell pel qual s'estableix el currículum dels ensenyaments artístics professionals corresponents al títol de Tècnic o Tècnica Superior d'Arts Plàstiques i Disseny en Escultura Aplicada a l'Espectacle, pertanyent a la família professional artística d'Escultura, en l'àmbit de la Comunitat Valenciana.  
El termini per a la presentació d'observacions serà de quinze dies a comptar des de l'endemà de la publicació del present anunci en el Diari Oficial de la Generalitat Valenciana, de conformitat amb l'article 133 de la Llei 39/2015, d'1 d'octubre, del procediment administratiu comú de les administracions públiques, i d'acord amb l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat.  
  
El projecte de decret podrà ser consultat en la web de la Conselleria d'Educació, Cultura i Esport, en l'apartat http://www.ceice.gva.es/es/audiencia-publica/procesos-abiertos, o en el portal de transparència de la Generalitat (http://gvaoberta.gva.es/es/normativa-en-tramitede-elaboracion).  
Les al·legacions, els suggeriments o les observacions es podran remetre, perquè siguen considerats, a la Direcció General de Formació Professional i Ensenyaments de Règim Especial, a través del registre general de la Conselleria d'Educació, Cultura i Esport (av. Campanar, 32, 46133 de València), o a través de la seu electrònica de la Generalitat mitjançant una sol·licitud general de tramitació telemàtica de procediments de la Conselleria d'Educació, Cultura i Esport, disponible en l'enllaç següent: https://www.gva.es/es/inicio/procedimientos'id\_proc=18731&version=amp (en l'apartat F del formulari de tramitació cal indicar en el requadre «Servei territorial» Serveis centrals (direcció general) i en «Matèria» s'ha d'indicar Servei d'Ensenyaments de Règim Especial, al·legacions al Projecte de decret del Consell pel qual s'estableix el currículum dels ensenyaments artístics professionals corresponents al títol de Tècnic o Tècnica Superior d'Arts Plàstiques i Disseny en Escultura Aplicada a l'Espectacle, pertanyent a la família professional artística d'Escultura, en l'àmbit de la Comunitat Valenciana). També es podran enviar per correu electrònic a l'adreça vyhy@gns.ap, amb l'assumpte següent: «Propostes al projecte de decret pel qual s'estableix el currículum d'Escultura Aplicada a l'Espectacle».  
  
Amb la finalitat de facilitar l'adequada interpretació, valoració i, si és el cas, incorporació de les al·legacions i aportacions, aquestes hauran d'especificar l'article o la part de l'article al qual es refereixen, la modificació que es proposa, les raons en què es fonamenten i, si és possible, la proposta de redacció alternativa.  
  
València, 29 d'abril de 2021.- El director general de Formació Professional i Ensenyaments de Règim Especial: Manuel Gomicia Giménez.